ДОГОВОР Nr. xxx/2015
за провеждане на дуално обучение в България 
между
Гимназия: 
Седалище:
Представлявано от: 
Булстат: 

Разрешително: 
(наричано по-нататък за краткост „ГИМНАЗИЯ“) 
и
Работодател:
Седалище:

Представлявано от: 

Булстат: 

(наричано по-нататък за краткост „Работодател“)
I. Предмет на договора 

1. Предмет на този договор е осигуряването на професионално обучение на учениците от горепосочената ГИМНАЗИЯ по системата на дуално обучение по професия „………..“, специалност „…………“ и организирането на практическо обучение на учениците при Работодателя при спазване разпоредбите на Наредбата за условията и реда на провеждане на обучение чрез работа (дуално обучение) и Закона за професионалното образование и обучение в България. 
II. Професионално обучение по дуалната системата 
1. Професионалното обучение на учениците се осъществява по учебен план и програма, изготвени съвместно от ГИМНАЗИЯТА и Работодателя и утвърдени от Министъра на образованието и науката. В програмата се определят знанията, уменията и способностите, които трябва да придобият учениците по време на теоретичното и практическото им обучение. 
2. Ученик на ГИМНАЗИЯТА  според смисъла на този договор е ученикът, с който Работодателят сключва трудов договор по реда на Наредбата за условията и реда на провеждане на обучение чрез работа (дуално обучение) и КТ. Трудовият договор е договорът, с който се уреждат условията за обучение и работа при Работодателя. Той трябва да бъде сключен най-късно две седмици преди началото на учебната година, в която ученикът ще бъде в 11-ти клас.   
3. Дуалното обучение обхваща професионалното обучение на учениците, което се осъществява на две места. Теоретичното обучение се осъществява от ГИМНАЗИЯТА, а практическото обучение се осъществява от Работодателя за негова сметка. 
4. Практическото обучение на учениците протича под формата на тясно специализирано обучение. Тясно специализираното обучение е  част от практическото обучение, което се провежда под формата на работна практика и ефективна работа. Работната практика включва произвеждането на продукти, извършването на услуги или на квалифицирани дейности, отговарящи на професията и специалността, по която се подготвят учениците.    
5. В практическото обучение при Работодателя ще вземат участие учениците от ГИМНАЗЯТА, включени в списъка, приложен към настоящия договор.    
6. Практическото обучение на учениците се осъществява от наставник, определен от Работодателя. Списъкът на наставниците представлява приложение към настоящия договор. Всеки наставник отговаря за максимум 5 ученика. 
7. В случай, че по време на учебната година настъпи промяна в броя или името на наставниците, това обстоятелство се отразява в допълнително приложение към настоящия договор, валидно от датата на промяната. 
8. Практическото обучение при Работодателя и теоретичното обучение в ГИМНАЗИЯТА се координират от определен от ГИМНАЗИЯТА учител-методик. Името на този учител-методик е посочено в приложението, част от настоящия договор. 
III. Време и място на обучението 

1. Мястото, където се осъществява практическото обучение на учениците, е ………………….
2. Мястото, където се осъществява практическото обучение на учениците, трябва да отговаря на изискванията за работа и обучение на непълнолетни лица. 
3. Мястото, където се осъществява теоретичното обучение на учениците е седалището на ГИМНАЗИЯТА. 
4. Мястото, където ще се осъществяват теоретичното и практическото обучение на учениците, трябва да отговаря на необходимите изисквания и стандарти по отношение на материално-техническата база за провеждане на обучение и практика по съответната професия.  

5. При практическото обучение на ученици в 11-ти и 12-ти клас (ненавършили 18 години) за ден на обучение се счита времето от 7 часа (съгласно чл. 305, ал. 3 на КТ).  Под час на обучение са има предвид отрязъкът от 60 мин. 
6. Практическото обучение на учениците ще се извършва по график, разработен съвместно от ГИМНАЗИЯТА и РАБОТОДАТЕЛЯ, в посочените в приложение на настоящия договор дни, при спазване изискванията на КТ и Наредбата за работното време, почивките и отпуските. 
7. Практическото обучение ще се извършва съобразно договореното с Работодателя работно време. Времето за обучение в деня за практика започва в 7.00 ч., по принцип в 8.00 ч. Денят за практическо обучение на учениците под 18 годишна възраст приключва в 18.00 ч., не по-късно от 20.00 ч. На ученика се полага време за хранене и почивка, което е еднакво на това на служителите на Работодателя и е съобразено с изискванията на КТ.
8. Практическото обучение може да се осъществява в рамките на работните дни. То не може да се провежда в събота или неделя, както и по време на официалните празнични дни. То обаче може да бъде провеждано и по време на ученическите ваканции. Разпределението на времето за практическо обучение по време на учебната година и по време на ваканциите е дадено в приложение към настоящия договор. 
IV.Права и задължения на Работодателя
1. При провеждането на практическото обучение Работодателят ще се придържа към съществуващото българско законодателство. Работодателят ще предостави такива условия за практическото обучение на учениците, които ще спомогнат за придобиването на необходимите знания и умения съгласно учебната програма. 
2. Работодателят ще посочи за контакт с ГИМНАЗИЯТА свой оторизиран представител, който ще отговаря за разрешаване на евентуални въпроси и проблеми, касаещи практическото обучение на учениците.   
3. Работодателят се задължава да осигури комплексно практическо обучение на учениците, с които е подписала трудов договор.  
4. Работодателят ще отбелязва в дневник присъствието на учениците на практическото обучение и оценките от представянето им и при поискване ще ги предоставя на учителя-методик, представител на ГИМНАЗИЯТА. Образци на формулярите за присъствие/отсъствие, както и на оценките са дадени в приложение към настоящия договор. 
5. Работодателят ще информира ГИМНАЗИЯТА  за всичко, което е свързано с изпълнението на задълженията на учениците по време на практическото обучение. 
6. Работодателят ще предостави възможност на учителя-методик, определен от ГИМНАЗИЯТА, да извършва своята дейност на координатор между практическото и теоретичното обучение, като му разреши достъпа до съответните помещения на Работодателя.
7. Работодателят ще осигури на учениците подходящи условия за провеждане на практическото обучение, сигурност на съхранение на личните вещи, ще им предостави място за преобличане, както и достъп до санитарните помещения и местата, определени за отдих по време на почивка. 
8. Работодателят предоставя на ГИМНАЗИЯТА  своето предложение за професионално обучение на ученици за всяка учебна година, при което обозначава избраната от нея професия и специалност, както и броя на учениците, които да бъдат обучавани. 
9. Работодателят има право, при съгласуваност с ГИМНАЗИЯТА, да прави рекламна кампания за набиране на ученици за дуално обучение. 
10. Работодателят избира по предварително уточнени критерии заедно с ГИМНАЗИЯТА учениците, с които ще подпише трудов договор, когато те са вече ученици на ГИМНАЗИЯТА и са навършили необходимата за това възраст (16 г.).
11. Трудовият договор се сключва между Работодателя  и ученика в 11-ти клас (когато той е навършил 16 г.), но не по-късно от 2 седмици преди началото на учебната година. 
12. Придобиването на умения от страна на ученика се осъществява на работното място на Работодателя под надзора на наставник-обучител. Всеки наставник отговаря за не повече от 5 ученика. В случай на отсъствие от страна на наставника, Работодателят  трябва да осигури подходящ заместник, за което своевременно информира учителя-методик, представител на ГИМНАЗИЯТА.   
13. По време на обучението Работодателят води дневник, в който попълва поставените задачи и тяхното изпълнение, изучаваните теми, придобитите умения, евентуални проблеми и трудности при изпълнението на задачите.

14. Работодателят запознава учениците с вътрешните си правила. 
15. В случай на инцидент с ученик, Работодателят е длъжен незабавно да информира ръководството на  ГИМНАЗИЯТА за това. Работодателят е длъжен да предостави на ръководството на ГИМНАЗЯТА копие от протокола на инцидента най-късно до 2 работни дни. 
16. Работодателят участва заедно с отговорните институции в изпита за придобиване на свидетелство за професионална квалификация. 
V. Права и задължения на ГИМНАЗИЯТА 

1. ГИМНАЗИЯТА е длъжна да осигури на учениците теоретичното обучение по дуалната система.  

2. ГИМНАЗИЯТА заедно с Работодателя определя критериите, по които се избират учениците за дуалното обучение. 
3. ГИМНАЗИЯТА определя учител-методик, който ще отговаря за координацията на практическото обучение. Директорът може да възложи на такъв учител-методик отговорността за максимум 30 ученика, които ще се обучават при Работодателя. ГИМНАЗИЯТА ще организира регулярни срещи между учителя-методик и наставника-обучител на Работодателя. 
4. ГИМНАЗИЯТА трябва да запознае учителя-методик, който ще има разрешение да влиза в помещенията на Работодателя във връзка с осъществяването на практическото обучение на учениците със задължението му за поверителност. ГИМНАЗИЯТА трябва да го инструктира относно задълженията му за неразпространение на информацията, която ще получи за Работодателя при участието му при осъществяване на практическото обучение, както и да не споделя на трети лица тази информация и след края на практическото обучение. 
5. Ако този учител-методик не спази задължението си за опазване на фирмената тайна или ако я направи обществено достояние, Работодателят има право да откаже достъпа му до помещенията си, както и достъпа му до мястото, където се осъществява практическото обучение.
6. Задължението за поверителност не касае информацията от общодостъпен характер и задълженията по отношение на докладите му. 
7. ГИМНАЗЯТА  е длъжна по искане от страна на Работодателя да отстранява евентуални проблеми, свързани с възпитанието и обучението на учениците, посредством помощта на учителя-методик.  
8. Ако ученикът урони доброто име на Работодателя, увреди имуществото й, ако не спазва задълженията си на ученик във връзка с практическото обучение, условията на безопасност на труд, както и етичните норми, ГИМНАЗИЯТА е длъжна да предприеме необходимите адекватни мерки, съобразени с правилника и разпоредбите на ГИМНАЗИЯТА.
9. ГИМНАЗИЯТА има право да контролира присъствието на учениците по време на практическото обучение, както и работата им под ръководството на наставника във ФИРМАТА.

10. ГИМНАЗИЯТА организира и провежда съвместно с Работодателя изпитите за придобиване на степен на квалификация по съответната професия.

11. ГИМНАЗИЯТА издава съгласно Закона за професионалното образование и обучение удостоверение за придобита степен на професионална квалификация. 
VI. Прекратяване действието на договора 

1. ГИМНАЗИЯТА може да прекрати договора в следните случаи: 
1.1. ако Работодателят не изпълнява задълженията си по настоящия договор;
1.2. ако ГИМНАЗИЯТА не може да осигури теоретичното обучение на учениците в резултат на действие или бездействие на ФИРМАТА.
2. Работодателят може да прекрати договора в следните случаи: 
2.1. ако ГИМНАЗИЯТА не изпълнява задълженията си по настоящия договор; 
2.2. ако ФИРМАТА не може да осигури практическото обучение на учениците в резултат на действие или бездействие на ГИМНАЗИЯТА.
3.  Договорът се прекратява, без изрично изявление на която и да е от страните при настъпване на следните обстоятелства:
а) ако Работодателят е обявен в несъстоятелност или е в производство по ликвидация. 

б) ако ГИМНАЗИЯТА бъде закрита.  

4.   Прекратяването на договора от страна на ГИМНАЗИЯТА или на ФИРМАТА става посредством писмено тримесечно предизвестие до ответната страна. 
5.   Ако договорените страни не се споразумеят друго, то настоящият договор може да бъде прекратен чрез писмено предизвестие при спазване на тримесечния срок без посочване на изрична причина, за начало на което се счита първият ден на последващия месец от връчването на предизвестието. Известието за прекратяване на договора трябва да се достави на ответната страна на посочения в настоящия договор адрес. Ако ответната страна откаже да приеме известието за прекратяване на договора, то известието за прекратяване се счита за доставено след третия ден от доставянето му. Във връзка с тази точка договорът може да бъде прекратен само на 30-ти юни на съответната календарна година. 
VII. Заключителни разпоредби 
1. Всички промени и допълнения на настоящия договор ще бъдат валидни само при взаимно писмено споразумение между старините. 
2. Договорът влиза в сила от деня на подписването му от двете договорени страни. 
3. Договорът се сключва за периода от …………. до ………
4. За неуредени от настоящия договор правни отношения между страните в сила са разпоредбите на българското законодателство. Спорни въпроси, свързани с предмета на настоящия договор за времето на провеждане на практическото обучение, се разрешават от представителите на съответните страни по настоящия договор, които се определят от директора на Гимназията и от управителя на РАБОТОДАТЕЛЯ. 
5. Договорът се изготвя в два екземпляра - един за РАБОТОДАТЕЛЯ и един за ГИМНАЗИЯТА. 
6. Договорените страни декларират, че са се запознали и разбират съдържанието на настоящия договор, че го считат за достатъчно ясен и го подписват доброволно и без принуда. 
Приложения: 
1. Списък на учениците, на наставниците и на учителите-методици за практическото обучение по системата на дуалното обучение и място на провеждането му. 
2. Учебен план/програма по професия „…………….“, специалност „……………………..“
3. График на провеждането на практическото обучение. 
4. Формуляр – присъствие/отсъствие на ученика по време на практическото обучение. 
5. Форма за регистриране оценките на ученика. 
6. График на практическото обучение по време на ваканция.                                

  
Дата:....................., 
Място:…………………..  
………………………………………..



………………………………………                          

име и фамилия      

        

            име и фамилия      
………………………………………..



………………………………………
длъжност     
         
  
  
                   
 длъжност
…………………………………………



………………………………………
 Гимназия 





Работодател
6

